《十六夜府会湖光亭呈世美》
宋代·邹浩

使君终宴先归休，菱盘藻带妨移舟。湖边何处月已到，观音堂下寒光浮。

鼎来谈笑托新兴，沉沉万籁乾坤幽。云端飞翼弄清霭，波间戏鬣吹轻沤。

凉飙袭尘了无迹，似动不动蒹葭洲。却观落日倚栏处，天东缥缈横高楼。

不须要月共形影，吾曹兹焉成献酬。单衣盈露坐忘返，亦忘佳客相与留。

始知人世恶尘土，生平今夕方中秋。昨宵莲社二三子，借问赏心如此不。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。